Môže sa na liek Diompraz 75 požiť alkohol?
V podrobnom letáku pri tomto lieku nebolo nič písané o požití alkoholu a tohto lieku. Za odpoveď vopred ďakujem.
Dobrý deň.
Ďakujeme za Vašu otázku.
Alkohol ovplyvňuje aktivitu enzýmov, cez ktoré sa metabolizujú mnohé liečivá, vrátane liečiv obsiahnutých v lieku Diompraz. Výsledok môže byť ovplyvnenie účinnosti lieku a s tým spojený dopad na celkovú terapiu. Počas užívania lieku Diompraz boli pozorované vedľajšie účinky ako sú ospalosť a únava, ktoré sa môžu pri konzumácii alkoholu zvýrazniť. Z týchto dôvodov je konzumácia alkoholu v akomkoľvek množstve na vlastnom uvážení.
Prajem pekný zvyšok dňa.
S pozdravom
Mgr. Barbora Bičanovská